title: Anna Pribilyova-Korba
text: Anna Pavlovna Meinhardt koe Tver dene kulafa yasa ke Pavel Meinhardt kelotaf dritik is Ekaterina Koritskaya kobliyir. Yasa tiyir vey germanafa xanta ise vas tanoye berye is aluboya berya ( Maria is Yelena is Olga is Varvara is Viktorya ) ruldayar. Klepa ke gadikye vebayar da yasa jontikviele ogaruyur. Acum Anna koe Warszawa az Vladimir az Yaroslavl bliyir ise do pilkovaf tavesik ogon vayayar. Remi jotugal va rossiavaf suteroteem isu germanaf belipiyir.